EMP Ühiskomitee otsus

nr 125/2001,

23. november 2001,

millega muudetakse EMP lepingu I lisa (veterinaar- ja fütosanitaarküsimused)

EMP ÜHISKOMITEE,

võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi "leping", eelkõige selle artiklit 98

ning arvestades järgmist:

(1) Lepingu I lisa muudeti EMP Ühiskomitee 26. oktoobri 2001. aasta otsusega nr 102/2001. [1]

(2) Lepingusse tuleb lisada komisjoni 30. märtsi 2000. aasta otsus 2000/280/EÜ, millega muudetakse otsuseid 93/24/EMÜ ja 93/244/EMÜ ning milles käsitletakse Aujeszky haigusega seotud lisatagatisi haigusest vabadesse Prantsusmaa ja Saksamaa piirkondadesse saadetavate sigade puhul. [2]

(3) Lepingusse tuleb lisada komisjoni 18. aprilli 2000. aasta otsus 2000/330/EÜ, millega kiidetakse nõukogu direktiivi 64/432/EMÜ raames heaks testid veiste brutselloosi antikehade avastamiseks. [3]

(4) Lepingusse tuleb lisada komisjoni 11. juuli 2000. aasta otsus 2000/442/EÜ, millega muudetakse teist korda otsuseid 1999/466/EÜ ja 1999/467/EÜ, millega vastavalt kehtestatakse teatavate liikmesriikide ja liikmesriikide piirkondade veisekarjade ametlikult brutselloosivaba või ametlikult tuberkuloosivaba staatus. [4]

(5) Lepingusse tuleb lisada Euroopa Parlamendi ja nõukogu 10. aprilli 2000. aasta direktiiv 2000/15/EÜ, millega muudetakse nõukogu direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta. [5]

(6) Lepingusse tuleb lisada Euroopa Parlamendi ja nõukogu 16. mai 2000. aasta direktiiv 2000/20/EÜ, millega muudetakse nõukogu direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta. [6]

(7) Käesolevat otsust ei kohaldata Islandi ja Liechtensteini suhtes,

ON VASTU VÕTNUD JÄRGMISE OTSUSE:

Artikkel 1

Lepingu I lisa I peatüki osa 4.1 ja 4.2 muudetakse järgmiselt:

1. Osa 4.1 punktile 1 (nõukogu direktiiv 64/432/EMÜ) lisatakse järgmised taanded:

"— 32000 L 0015: Euroopa Parlamendi ja nõukogu 10. aprilli 2000. aasta direktiiv 2000/15/EÜ (EÜT L 105, 3.5.2000, lk 34),

— 32000 L 0020: Euroopa Parlamendi ja nõukogu 16. mai 2000. aasta direktiiv 2000/20/EÜ (EÜT L 163, 4.7.2000, lk 35)."

2. Osa 4.2 punktile 9 (komisjoni otsus 93/24/EMÜ) ja punktile 19 (komisjoni otsus 93/244/EMÜ) lisatakse järgmine taane:

"— 32000 D 0280: komisjoni 30. märtsi 2000. aasta otsus 2000/280/EÜ (EÜT L 92, 13.4.2000, lk 24)."

3. Osa 4.2 punktile 45 (komisjoni otsus 1999/467/EÜ) ja punktile 46 (komisjoni otsus 1999/466/EÜ) lisatakse järgmine taane:

"— 32000 D 0442: komisjoni 11. juuli 2000. aasta otsus 2000/442/EÜ (EÜT L 176, 15.7.2000, lk 51)."

4. Osa 4.2 punkti 54 (nõukogu otsus 2000/258/EÜ) järel lisatakse järgmine punkt:

"55. 32000 D 0330: komisjoni 18. aprilli 2000. aasta otsus 2000/330/EÜ, millega kiidetakse nõukogu direktiivi 64/432/EMÜ raames heaks testid veiste brutselloosi antikehade avastamiseks (EÜT L 114, 13.5.2000, lk 37)."

Artikkel 2

Komisjoni otsuste 2000/280/EÜ, 2000/330/EÜ ja 2000/442/EÜ ning Euroopa Parlamendi ja nõukogu direktiivide 2000/15/EÜ ja 2000/20/EÜ islandi- ja norrakeelsed tekstid, mis avaldatakse Euroopa Ühenduste Teataja EMP kaasandes, on autentsed.

Artikkel 3

Käesolev otsus jõustub 24. novembril 2001 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud. [7]

Artikkel 4

Käesolev otsus avaldatakse Euroopa Ühenduste Teataja EMP osas ja EMP kaasandes.

Brüssel, 23. november 2001

EMP Ühiskomitee nimel

eesistuja

E. Bull

[1] EÜT L 322, 6.12.2001, lk 6.

[2] EÜT L 92, 13.4.2000, lk 24.

[3] EÜT L 114, 13.5.2000, lk 37.

[4] EÜT L 176, 15.7.2000, lk 51.

[5] EÜT L 105, 3.5.2000, lk 34.

[6] EÜT L 163, 4.7.2000, lk 35.

[7] Põhiseadusest tulenevad nõuded puuduvad.

--------------------------------------------------